Oʻrmon fondi yerlarini ijaraga oluvchilar davlat tomonidan qoʻllab-quvvatlanadi

Oʻzbekiston Respublikasida oʻrmon хoʻjaligi tizimini 2030 yilgacha rivojlantirish konsepsiyasi tasdiqlandi (6.10.2020 yildagi PQ-4850-son qarorga qarang). 
Hujjatda aytilishicha, 2030 yilga kelib oʻrmon fondi yerlari maydonini 14 mln gektarga (shundan oʻrmon bilan qoplangan yerlarni 6 mln gektarga), urugʻ tayyorlash hajmini yiliga 840 tonnaga, asalari oilalari sonini 300 mingtaga, qishloq хoʻjaligi mahsulotlari yetishtirish hajmini yiliga 32 ming tonnaga, dorivor oʻsimliklar yetishtirish hajmini yiliga 11,6 ming tonnaga yetkazish moʻljallanmoqda.
Eslatib oʻtamiz, joriy yilda oʻrmon fondining oʻrmon bilan qoplanmagan yer uchastkalarini ijaraga berish tizimi yoʻlga qoʻyilgan. Joriy yil sentyabrga kelib 1 561 ta sub’yektga 29 ming gektardan ortiq ana shunday yerlar 49 yilgacha muddatga ijaraga berilgan. Bunga javoban ijaraga oluvchilar – yuridik va jismoniy shaхslar – 275 mlrd soʻm va 7 mln AQSh dollaridan ortiq investitsiya kiritish, shuningdek 4 300 ta yangi ish oʻrinlarini yaratishni oʻz zimmalariga olganlar.
Oʻrmon fondi yerlaridan foydalanuvchilarni qoʻllab-quvvatlashning yangi shakllari joriy etiladi:
a) 2020-2022 yillarda oʻrmon fondi yerlarini ijaraga olgan ijarachilarga quyidagi shartlarda ijara toʻlovining «nol» stavkasini qoʻllash:
b) 2021 yil 1 yanvardan boshlab:
Oʻrmon хoʻjaligi sohasidagi ilmiy-tadqiqot ishlari kuchaytiriladi, sohaga oid ta’lim modernizatsiya qilinadi, oʻrmon хoʻjaligida ekoturizm jadal rivojlantiriladi. Oʻrmon plantatsiyalarini tashkil etishni moliyalashtirish uchun karbon-kreditlar jalb etiladi (1 tonna karbonat angidrid gazi yoki shunga ekvivalent miqdorda boshqa parnik gazlarini chiqarish huquqini olish, tahr. izohi).
Hujjat Qonun hujjatlari ma’lumotlari milliy bazasida e’lon qilingan va 7.10.2020 yildan kuchga kirdi.
Oleg Zamanov.